kardosdrur/scandi-wiki huggingface dataset:
Maevatanana

Maevatanana er en by og kommune i det  nordlige Madagaskar ved floden Ikopa. Maevatanana er regionshovedstad i regionen Betsiboka i den tidligere provins Mahajanga. Byen har forbindelse med Antananarivo og Mahajanga via vejen RN4. Byen ligger omkring 70 moh. og langt fra havet, temperaturen er høj.   I 2001 blev indbyggertallet anslået til 24.000 mennesker . 

I Maevatanana er der grundskole og gymnasium samt domstol og sygehus. 60% af befolkningen er jordbrugere og 7% kvægopdrættere. De vigtigste afgrøder er ris, tobak og sødkartoffel. Industri og tjenesteydelser beskæftiger 5 respektive 15% af befolkningen og fiskeri 13% .

Eksterne kilder/henvisninger

Byer i Madagaskar
Maltesiske Premier League

Maltesiske Premier League (engelsk: Maltese Premier League) eller BOV Premier League (efter sponsoren Bank of Valetta) er den bedste maltesiske fodboldrække, der blev etableret i 1909. Under Maltas Premier League ligger der tre andre divisoner, der henholdsvis hedder første, anden og tredje division.

Siden 1980 har den bedste række på Malta ikke ændret navn. Før hed den First Division (hvor den anden bedste så hed Second Division), men navnet blev lavet om, og har været det nuværende lige siden.

Maltas Premier League er i øjeblikket rangeret som nummer 44 ud af 53 lande.

Aktuelle slutstilling 

Fodboldligaer
Premier League
Etableret i 1909
NIFL Premiership

Northern Ireland Football League Premiership, eller blot NIFL Premiership, officielt Danske Bank Premiership,
(tidligere kaldet IFA Premiership, Irish Premier League og Irish League) er den højest rangerende fodboldrække i Nordirland, og tidligere for hele Irland. Klubberne i rækken er semi-professionelle. Ligaen er rangeret som den 47. bedste ud af 53 ligaer.

Der spiller 12 hold i ligaen, der hver spiller 38 kampe på en sæson. Der spilles 3 kampe mod hvert af de øvrige hold, hvorefter ligæn opdeles i to grupper for et slutspil. Siden etableringen i 2008-09 har ligaen været vundet af 12 forskellige hold i de 12 sæsoner.

Oversigt over mestre

Noter 

Etableret i 1998
Fodboldligaer
Fodbold i Nordirland
Stephan Kinsella

Norman Stephan Kinsella (født 1965 Prairieville, Louisiana) er en amerikansk advokat  i  immaterialret og libertariansk juridisk teoretiker. Hans juridiske værker er udgivet af Oceana Publications (Oxford University Press) og Thomson Reuters. Hans arbejde vedr. libertariansk teori er primært offentliggjort på hans blog og publikationer og websteder, der er forbundet med Ludwig von Mises-instituttet og anarkokapitalistiske organisationer.

Eksterne henvisninger 
Kinsellas websted 
Kinsellas jurawebsted 
Kinsellas udgivelser på Lewrockwell.com 

Anarkokapitalister
Advokater fra USA
Personer fra Louisiana
Faglitterære forfattere fra USA
Col du Galibier

Col du Galibier er et bjergpas (2.642 m.o.h.), i den sydlige del af de franske Dauphiné-Alper. Passet forbinder byen Saint-Michel-de-Maurienne i Maurienne-dalen med byen Briançon i Guisiane-dalen via Col du Télégraphe og Col du Lautaret. Passets højeste punkt ligger på grænsen mellem departementerne Savoie og Hautes-Alpes.

Fra skisportsbyen Valloire til toppen af passet stiger terrænet 1.235 højdemeter. Fra Valloire er stigningen 17,7 km. Som hovedregel er passet åbent for vejtrafik fra 1. juni til 31. oktober. Fra byen Saint-Michell-de-Maurienne i Maurienne-dalen til Briançon er der 71 km.

Col du Galibier byder på uhindret udsigt over La Meije (3.982 m.o.h.), Guisiane-dalen og høje bjergtoppe, herunder Barre des Écrins (4.102 m.o.h.), Le Pelvoux (3946 m.o.h.) og Mont Blanc (4.810 m.o.h.) på en klar dag. Galibier er det femte højeste vejpas i de franske alper.

Passet er en del af turistruten Route des Grandes Alpes. Denne rute kommer ind i Briaçonnais ad Col du Galibier, derefter går den til Briançon for så herfra at klatre op af Col d'Izoard, og forlader så depatementet Hautes-Alpes ad bjergpasset Col de Vars.

Passet er vinterlukket. Åbningsperioden er normalt fra først i juni til slutningen af oktober.

Galleri

Historie 
I lang tid var Col du Galibier et strategisk forsvarspunkt for Alperne, der forbandt den højeste del af Guisane-dalen med Maurienne-dalen. I slutningen af 1800-tallet blev det under ledelse af general baron Henri Berge (guvernør general i Lyon og øverstbefalende for det 14. hærskorps) besluttet at opbygge strategiske militære ruter langs alpernes højder, hvilket tillod transport af tungt militært udstyr.

I 1879 åbnede en vej med en vognbane kaldet "Kommunikationsvej nr. 14". Denne vej lukkedes i 1947 og erstattes af det nuværende spor, der starter fra Lautaretpasset. Den nuværende vej ad Route du Galibier blev bygget fra 1879 og blev gennemført med en højtbeliggende tunnel i 1891. Før 1976 var tunnelen det eneste krydsningspunkt på toppen i en højde på 2.556 m. På grund af forfald blev tunnelen lukket i 1976 og genåbnet siden sommeren 2002.

Cykelløb 
Col du Galibier er ofte en del af en løbsetape i Tour de France og blev første gang en del af løbet i 1911. En etape af Giro d'Italia i den 96. udgave på den 19. maj 2013 var planlagt, men på grund af sne opgivet og i stedet afviklet med mål i Valloire aux Granges (4 km under passet ved siden af monumentet for Marco Pantani).

På 9. etape af Tour de France i 1996 skulle en bjergetape gå fra Val d'Isere over 196 kilometer til Sestriere via passet Col de l'Iseran og gennem Maurienne-dalen til Col du Galibier. Etapen blev på grund af dårligt vejr forkortet og sat i gang i byen Le Monetier-les-Bains 46 kilometer fra Sestriere. Bjarne Riis vandt etapen.

Optrædener i Tour de France (siden 1947)

Kildehenvisninger

Eksterne links 

Bjergpas i Frankrig
Galibier
Savoie
Bjergpas i Alperne
Sølvtyper til smykker

Sølvtyper til smykker er mange og der hersker ofte stor usikkerhed om finheden af de mange forskellige nationale og internationale sølv legeringer som benyttes af sølvsmede. Det er heller ikke alle nævnte legeringer, der faktisk indeholder sølv. Nogle har kun sølv i navnet på grund af ligheden med sølv. Således indeholder nysølv ikke sølv. 

Den mest kendte er sterlingsølv (925), men der findes mange andre standarder og benævnelser som benyttes til smykke fremstilling. 
De mest kendte er:
 Finsølv (999)
 Britanniasølv (958)
 Fransk sølv
 Mexikansk sølv
 Argentium-sterlingsølv
 Portugisisk sølv
 Coin silver
 Russisk sølv
 Skandinavisk sølv (830)
 Provinssølv 
 Underlødigt sølv
 Tysk sølv
 Egyptisk sølv
 Pletsølv
 Totårnet sølv
 Tretårnet sølv
 Nysølv, nikkelsølv eller Alpacasølv
 Tibetansk sølv

Se også 
 Lødighed

Eksterne henvisninger 
  Sølv Guiden som beskriver de enkelte sølv kvaliteter brugt til smykke fremstilling 

Smykker
Typer
Slovakiets Superliga

Slovakiets Superliga (også kendt som Corgoň Liga af sponsorgrunde) er den bedste fodboldrække i Slovakiet for herrer.

Mestre og cupvindere

Topscorere 

Etableret i 1993
Fodboldligaer
Superliga
Nemzeti Bajnokság I

Nemzeti Bajnokság I er den bedste ungarske fodboldrække for herrer. Ligaen er også kendt som OTP Bank Liga af sponsergrunde. UEFA rangere Nemzeti Bajnokság I som den 29 bedste liga ud af 53.

16 deltager i ligaen hvert år, hvor de spiller mod hinanden to gange, en gang hjemme og en gang ude. Når sæsonen er slut, kommer vinderen af Nemzeti Bajnokság I med i kvalifikationen til Champions League, mens 2. pladsen, 3. pladsen og vinderen af Hungarian Cup deltager i kvalifikationen til Europa League. Nummer 15 og nummer 16 rykker ned til National Championship II, hvorefter to hold rykker op i den bedste række.

Foregående vindere 

Etableret i 1901
Fodboldligaer
Fodbold i Ungarn
Big L

Lamont Coleman (født 30. maj 1974 i Harlem, USA, død 15. februar 1999 i Harlem, USA), bedre kendt under sit kunstnernavn Big L, var en amerikansk rapper.

Eksterne henvisninger 
 
 
 

Rappere fra USA
Personer fra New York City
Boeny

Boeny er en  region beliggende i den nordvestlige del af Madagascar  i den tidligere provins Mahajanga.  Den grænser til regionen Sofia mod nordøst, Betsiboka mod syd og Melaky mod vest. Regionshovedstaden er byen  Mahajanga, og dens befolkning blev anslået til 543.200 i 2004.  Boeny har et areal på 31.046 km² .

Boeny er inddelt i seks distrikter:
Ambato-Boeni
Mahajanga I
Mahajanga II
Marovoay
Mitsinjo
Soalala

Området ved Boinabugten var fra slutningen af 1600-tallet hjemsted for  Kongeriget Boina, beboet af Sakalavafolket; Det blev okkuperet af Merinafolk i 1832 og annekteret  af Madagaskar i 1840.

Natur
I Boeny ligger tre nationalparker: Nationalpark Ankarafantsika, Nationalpark Baie de Baly og Tsingy de Namoroka Strict Nature Reserve.

Eksterne kilder og henvisninger

Madagaskars regioner
Det Sorte Geomuseum

Det Sorte Geomuseum er et naturhistorisk museum i Gedser på det sydligste Falster. Museet viser fossiler, mineraler, bjergarter og rav. Gedsers geomuseum viser også flere korte film om geologi. Museet har også skiftende særudstillinger om geologiske perioder, bjergarter og lignende. Siden 2007 er museets inspektør Palle Gravesen, der er uddannet både geolog og biolog.

Historie 
I 1987 blev der i nogle montrer på Gedser Bibliotek udstillet forsteninger og rav fundet af en privat samler. I 1989 blev Lokalgeologisk Samling dannet, og i 1993 åbnede et egentligt museum på biblioteket med en samling af lokale fund af forsteninger og rav med insekter. Biblioteket lukkede efter kommunalreformen i 2007, og museet har været drevet af frivillige lige siden. Samme år blev en af de største private samlinger af sten og mineraler i Norden flyttet til museet.

I 2010 blev museet udvidet med flere montrer og større udstillingsareal.

Udstilling 
Museet råder over verdens største slebne stjernealmadin, som kaldes Nordstjernen. Den findes i en stor samling af granat og kvarts. Derudover findes en lang række andre mineraler og bjergarter.

Udstillingen af fossilerne viser udviklingen af dyrelivet fra tidlige organismer til store komplekser livsformer. Den del af samlingen regnes for hovedattraktionen og rummer bl.a. sjældne søpindsvin. Derudover er der fossiler af bl.a. blæksprutter, koralrev, snegle, hajer og mammutter.

Desuden er der stykker fra svenske vulkaner samt rav med indkapslede insekter.

Ekstern henvisning 

 Det Sorte Geomuseum er på Facebook.

Referencer 

Gedser
Museer etableret i 1993
Museer i Region Sjælland
Naturhistoriske museer i Danmark
Superstudent

Superstudent er en betegnelse der påhæftes studerende der opnår et meget højt gennemsnit ved Studentereksamen. Ofte defineres en "superstudent" som en student, der har opnået et gennemsnit på over 12 efter 7-trins-skalaen, hvilket officielt svarer til over 10,6 efter den gamle 13-skala.
Historier om de såkaldte superstudenter dukker sædvanligvis op i danske medier hvert år ved eksamenstiden omkring juni.

Beregning af gennemsnit 

Efter ændringer i karakterskalaen er det højeste gennemsnit 12, men en bonusordning betyder at det er muligt at få ganget sin gennemsnitskarakter med en faktor større end én, hvis man har ekstra fag på højniveau. I 2009-19 var det yderligere muligt at få forhøjet sit gennemsnit, hvis man gik i gang med en videregående uddannelse inden for 2 år.
Med bonusordningen for tidlig studiestart kunne en student gange sit snit med 1,08, mens bonus A-ordningen betyder at studenter med ét ekstra A-niveau fag kan gange deres snit med 1,03 og 1,06 med to eller flere ekstra A-niveau fag.
Dette har betydet at flere superstudenter har opnået en samlet karakter på godt over 13, hvor det højeste mulige er 13,7 (12 × 1,08 × 1,06 = 13,7376 ~ 13,7).

Udvalgte "superstudenter" 

I 2013 fik en student rapporteret et snit på 13,5 fra Niels Brock Elitegymnasium.
En student fra Borupgaard Gymnasium kunne i 2013 på baggrund af et karakterblad bestående udelukkende af 12-taller og 5 A-niveau fag opnå et snit på 13,3.

I 2014 fik eleven Nicklas Brendborg fra Aalborg Handelsgymnasium ene 12-taller og endte derfor med et gennemsnit på 13,35 medregnet bonus for ekstra A-niveau fag. I april 2015 udgav Nicklas Brendborg sammen med kammeraten Lars Horsbøl Sørensen (gennemsnit på 12.74) bogen Topstudent - Tips og Tricks til bedre karakterer, der blev solgt i over 1.000 eksemplarer indenfor 24 timer

I 2016 kunne studenten, Jonas Koustrup Oddershede, fra HTX Thisted, EUC Nordvest med 6 A-niveau fag og derfor medregnet bonus fejre et gennemsnit på 13,5.I 2020 blev Yasmin El Youssef student med et gennemsnit på 12.7 (uden hurtigstart bonus) med 6 A-niveau fag og kun 12-taller på hendes karakterblad. Derefter startede hun virksomheden TopTutors for at hjælpe andre elever med at opnå deres fulde potentiale.

Referencer 

Gymnasial uddannelse
Studerende
Primera Divisió

Primera Divisió (Lliga andorrana de futbol) er den bedste andorranske fodboldrække for herrer. Ligaen indeholder 8 hold. 

Ligaen blev etableret i 1995, et år efter det nationale fodboldforbund, Andorras fodboldforbund blev oprettet. Det blev det i 1994. 

Alle ligaens hold spiller på de samme to stadions, Estadi Comunal d'Aixovall og Estadi Comunal d'Andorra la Vella. Det samme gør sig gældende for den nationale cupturnering, Copa Constitució, der også bliver spillet der.

Vindere

Titels per club 

Etableret i 1995
Fodbold i Andorra
Fodboldligaer
Melaky

Melaky er en  region beliggende  på  den nordvestlige del af Madagascar i den tidligere provins Mahajanga.  Den grænser til regionerne  Boeny mod nordøst, Betsiboka mod øst, Bongolava mod sydøst og Menabe mod syd. Regionshovedstaden er byen Maintirano. Befolkningen blev anslået til 175.500 mennesker i 2004 på et areal af 38.852 km² . Melaky har den mindste befolknikng og den laveste gennemsnitlige befolkningstæthed af Madagaskars regioner.

Melaky er inddelt i fem distrikter:
Ambatomainty
Antsalova
Besalampy
Maintirano
Morafenobe

Natur 
I regionen ligger naturreservaterne Maningoza-reservatet  og Bemarivo-reservatet .

Eksterne kilder og henvisninger

Madagaskars regioner
UE Sant Julià

Unió Esportiva Sant Julià er en andorransk fodboldklub, der ligger i byen Sant Julià de Lòria. Klubbens hjemmebane hedder Aixovall, hvor de fleste af landets hjemmebanekampe også bliver spillet, da de har det største. Stadionets kapacitet ligger på 1.600.

Europæisk deltagelse 
Sidst opdateret juli 2015

Fodboldklubber i Andorra
Czarens Hus

Czarens hus er et bindingsværkshus i Nykøbing Falster bygget i 1690'erne og et af de ældste huse i byen. Det ligger på hjørnet af af Langgade og Færgestræde ud til Torvet i byen. Bygningen rummede indtil 2018 museet Falsters Minders kulturhistoriske udstillinger og en restaurant med samme navn. Czarens hus er stadig en del af Museum Lolland-Falsters udstillingssteder og rummer i dag udstillingen Museum Obscurum.

Huset er opkaldt zar Peter den Store, der besøgte stedet i 1716.

Historie 

Czarens hus blev bygget i 1690'erne, hvor adgangen til huset er sket igennem gennem nabohuset Kragsnaps Hus, der er omkring 50 år ældre. Arkæologiske undersøgelser viser at hjørnegrunden Langgade - Færgestræde, som Czarens Hus er bygget på, har været bebygget siden 1200-tallet. Det har tjent som både butik og gæstehus for områdets bønder og købmænd.

Den tidligst kendte ejer af huset er Ivar Rosenfeldt, der begyndte at drive gæstgiveri i 1697. Rosenfeldt var også postmester i byen, og huset fungerede også som posthus, idet posten ikke blev leveret ud i byen, men borgerne derimod kom for at hente deres post her.

I begyndelsen af 1700-tallet allierede Frederik 4. sig med den russiske zar Peter den Store, som stillede sin flåde til rådighed til en planlagt invasion af Skåne under Den Store Nordiske Krig. Mens flåden lå for anker ved København, besøgte Peter den Store Nykøbing i juli 1716. Han var kendt for at være uortodoks og valgte at spise i Ivar Rosenfeldts gæstgiveri frem for på Nykøbing Slot. En enkelt kilde hævder sågar, at han også boede på gæstgiveriet. Der blev opsat en mindeplade for hans besøg, og bygningen har siden været kendt som Czarens Hus.

I 1867 besøgte Christian 9. Czarens Hus sammen med den kommende zar Alexander 3., der var gift med prinsesse Dagmar. Senere har Christian 10. besøgt bygningen både som kronprins og konge. Senest har Dronning Margrethe 2. besøgt det i 1989 i forbindelse med Nykøbing Falster 700 års jubilæum.

Arikekt Henrik Christopher Glahn (1850–1931) restaurerede Czarens Hus i 1898. Det var ligeledes Glahn, der tegnede guldsmedbutikken, som indtil 2018 indgik i Falsters Minders udstilling.

I 1923 blev huset købt af kaffegrosserer og konsul J.P. Jeppesen, der overdrog bygningen til Falsters Minder. Indtil da var der drevet gæstgiveri i bygningen.

I 1958 blev der endnu engang åbnet en restaurant i Czarens Hus. Siden har der været restaurant i bygningen under forskellige forpagtere. Restauranten er i dag indrettet med originalt inventar som lysekroner, grønne vægge, høje paneler og gulddekorationer. Bygningen er i dag fredet. En del af husets vægdekorationer blev restaureret i 2011.

Referencer

Eksterne henvisninger 

 Museet Falsters Minder 
 Restaurant Czarens Hus

Bygninger, konstruktioner og anlæg i Nykøbing Falster
Fredede bygninger, konstruktioner og anlæg i Guldborgsund Kommune
Fredede palæer, borgerhuse og lejlighedskomplekser i Danmark
Bindingsværksbygninger i Danmark
Hans Christophersen Hiort

Hans Christophersen Hiort (ca. 1630 – juni 1692 i Fana, Bergen) var en dansk-norsk godsejer.

Hiort var assistensråd og landkommissarius nordenfjelds i Norge. Fra 1681 til 1691 ejede han Stend og fik den ophøjet til adelig sædegård. Han lå 1684 i strid med borgmester Laurids Sørensen om nogle markskel. Han døde som justitsråd. Den 8. april 1682 blev han adlet.

Han var gift tre gange:
 Else Nielsdatter Harboe (ca. 1640-1697), datter af Niels Pedersen Harboe (ca. 1600-1651) og Cecilie Madsdatter van der Huus (ca. 1610-?)
 Abel Cathrine Sahn
 Anna Maria Heidemann (ca. 1650-?)

Hiort havde to døtre: Abel Cathrine Hiort, som var gift med Peder Montagne Lillienschiold (ca 1667-1725) og Veronica Elisabeth Hiort, som var gift med lagmand Niels Tygesen Knag, adlet Knagenhielm.

Noter

Kilder 
 Slægtsside 
 Danmarks Adels Aarbog 1957.

Godsejere fra Norge
Nordmænd i 1600-tallet
Embedsmænd fra Norge
St. James's Palace

St. James's Palace er et af Storbritanniens ældste paladser. Det ligger på The Mall i London lige nord for St. James's Park. 

St. James's Palace er den britiske monarks officielle residens i London. Det har det været siden 1698, da Whitehall Palace blev ødelagt af en brand. Selv om dronning Victoria flyttede til det udvidede Buckingham Palace i 1837, er St. James's fortsat den britiske monarkens officielle residens. Det britiske hof kaldes fortsat Court of St. James's.

Paladset er ikke åbent for publikum, da det fortsat benyttes som kontorlokaler for det kongelige hof og er et kongeligt kapel, samt som London-residens for nogle af kongefamiliens medlemmer som Anne, Princess Royal og prinsesse Alexandra af Kent samt døtrene af prins Andrew, hertug af York.
 
York House, en fløj i St. James's Palace, blev tidligere brugt af Charles, prins af Wales. Hans sønner, Wiliam og Harry, havde også lejligheder i paladset. I 2003 flyttede prins Charles af Wales til Clarence House, der tidligere havde været residens for Dronningemoderen.

Bygninger, konstruktioner og anlæg i London
Slotte i England
Residensslotte i Storbritannien
City of Westminster
Alfred Hansen

Alfred Hansen er navnet på flere personer:

 Alfred Hansen (grosserer) (1829-1893) – dansk grosserer og etatsråd (Alfred Peter Hansen)
 Alfred Hansen (arkitekt) (født 1938) – dansk arkitekt fra Skagen
 Alfred Hansen (borgmester) (1882-1957) – dansk borgmester
 Alfred Hansen (laboratoriedirektør) (1888-1968) – dansk laboratoriedirektør
 Alfred Hansen (skolemand) (1890-1944) – dansk seminarieforstander (Carl Alfred Hansen)
 Alfred Hansen (botaniker) (1925-2008) – dansk botaniker (Hans Alfred Hansen)
 Alfred Hansen (chefredaktør) (født 1928) – dansk chefredaktør
 Alfred Hansen (politiker) (1932-2018) – dansk lærer og politiker, medlem af Folketinget
Desuden:
 Albert Lindegaard Hansen (1905-?) – dansk hospitalsinspektør
 Alfred M. Hansen (1904-1979) – dansk husmand
 Alfred Wilhelm Hansen (1854-1923) – dansk musikforlægger
Alfred Hansen (grosserer)

Alfred Peter Hansen (25. maj 1829 i København – 10. november 1893 i Berlin) var en dansk ingeniør og grosserer, bror til Edmund Grut, Gustav Hansen, Harald Hansen og Octavius Hansen. Han var far til Charles Grut Hansen.

Han var ældste søn af grosserer A.N. Hansen og Eliza født Grut, blev uddannet som ingeniør i England og blev 1. januar 1859 sammen med broderen Harald optaget som kompagnon i firmaet A.N. Hansen & Co., hvor Alfred Hansen blev den mest aktive person. 1866-74 var han medlem af Sø- og Handelsretten, 1875-93 af Grosserer-Societetets komité. Han var konsul for Ecuador og blev etatsråd 1888. 1873 arvede han desuden A.N. Hansens Palæ og Øregaard, hvor han boede til sin død tyve år senere.

I Alfred Hansens ejertid drev virksomheden foruden en ris- og melmølle et betydeligt sejlskibsrederi, som især hjembragte ris fra Ostindien. 1890 brændte melmøllen, og da konjunkturerne for den type erhverv da ikke var gunstige, blev den ikke genopbygget. Derimod begyndte han at interessere sig for dampskibsrederi, og denne gren af firmaet voksede. Derudover drev firmaet i mange år et stort svineslagteri på Christianshavn med samtidig baconeksport til England, hvortil 1888 kom et svineslagteri i Helsingborg.

Hansen blev gift 22. juli 1854 i Holmens Kirke med Emmy Gotschalk (30. december 1827 i København - 7. februar 1886 i København), datter af Friedrich Gotschalk (1786-1869) og Marie Frederikke Kierulff (1791-1870).

Han er begravet på Holmens Kirkegård.

Kilder 
 Biografi i Dansk Biografisk Leksikon, 3. udgave
 Opslag hos Grut Hansen

Eksterne henvisninger 
 

Personer i Dansk Biografisk Leksikon
Grosserere fra Danmark
Etatsråder fra Danmark
Medlemmer af Sø- og Handelsretten
Danskere i 1800-tallet
Ingeniører fra Danmark
Alfred
Fabrikanter fra Danmark
Skibsredere fra Danmark
Premyer Liqası

Premyer Liqası, kommerciel kaldet Topaz Premyer Liqası efter sponsoren, er Aserbajdsjans bedste fodboldliga for herrer. Ligaen blev oprettet i 1992. Siden dette år har 8 klubber kæmpet om at blive Aserbajdsjans mester. 

Aserbajdsjans Premier League er rangeret som nummer 30 ud af 53 europæiske ligaer (2013-14).

Turneringsformat

Deltagere i Premyer Liqası (2016-17)

Mester og topscorere

Referencer 

Etableret i 1992
Fodboldligaer
Fodbold i Aserbajdsjan
Tomorrowland (flertydig)

Tomorrowland henviser til flere ting:

 Tomorrowland - en massiv electro musikfestival.
 Tomorrowland - et sted i Disneyland Park Californien.
Bosnien og Hercegovinas førstedivision i fodbold

Bosnien og Hercegovinas første division i fodbold er Bosnien og Hercegovinas bedste fodboldliga for herrer. To hold rykker hver sæson ned, mens to hold rykker op. 

D. 31. juli 2012 præsenterede det nationale fodboldforbund, at de havde lavet en aftale med BH Telecom, hvilket har givet ligaen det nuværende navn.

Premier League mestre 

Fodbold i Bosnien-Hercegovina
Sport i Bosnien-Hercegovina
Etableret i 2000
Fodboldligaer
Bengt-Erik Grahn

Bengt-Erik Grahn (født 30. april 1941 i Dikanäs, død 21. november 2019) var en svensk skiløber. Han deltog for Tärna IK Fjällvinden og vandt seks individuelle svenske mesterkaber i skiløb, tre i storslalom, to i slalom og et i styrtløb. Grahn voksede op i Kittelfjäll.

Grahns bedste placering i den alpine verdenscup er andenpladsen efter Jean-Claude Killy i slalomkonkurrencen i Kitzbühel 1967. Han vandt flere FIS-konkurrencer (forløberne til den alpine verdenscup). Han deltog også ved Vinter-OL i 1960, 1964 og 1968.

Han har efter sin karriere arbejdet som idrætslærer på Lidingö.

Eksterne henvisninger 
 Profil hos sports-reference.com  
 Profil hos Det Internationale Skiforbund  

Alpine skiløbere fra Sverige
Tomorrowland

Tomorrowland er en elektronisk musikfestival. Den er arrangeret af ID&T, Underholdning og medier Enterprise. Tomorrowland holder til i byen Boom tæt på Antwerpen i Belgien.

Eksterne links 
 Officielle hjemmeside 
 Virtuel Visning af festivalen 

Musikfestivaler i Belgien
Kultur i Belgien
Etableret i 2005